રાજપુત બહેનોની અંદર રહેલ છુપી શકિતઓ અને કૌશલ્ય બહાર આવે તેમજ દરેક વિષયમાં તે નિષ્ણાંત બને તે માટે સંસ્થા દ્વારા વિવિધ પ્રવૃતિ કરવામાં આવે છે. ફક્ત રૂા.500થી મેમ્બરશીપ મેળવી જુદીજુદી પ્રવૃતિમાં ભાગ લઇ શકાય છે જેમાં િ5કનીક, ગેટટુગેધર, ડિનર વિવિધ કોમ્પીટીશનમાં સલાડ ડેકોરેશન, રાખી મેંકીંગ, મટુકી ડેકોરેશન, વકતૃત્વ સ્પર્ધા વગેરેનું સુંદર આયોજન કરવામાં આવે છે. મેનેજમેન્ટથી લઇને દરેક ક્ષેત્ર મહિલાઓજ સંભાળે છે. આ મહિલાઓમાં પડેલી છુપાયેલી શકિતને બહાર લાવવાની સુંદર તક સાંપડે છે. અને આવી જ પ્રવૃતિ તલવારબાજી, હોર્સરાઇડીંગ અને સાફા બાધંતા શીખવવામાં આવે છે. હોર્સ રાઇડીંગમાં ભૂમિબા જાડેજા અને નીલમબા ઝાલા સ્ટેસલેવલ સુધી પંહોચ્યા છે. તલવાર રાસમાં જુદી જુદી કેટેગરી મુજબના બહેનો હોય છે. મેરીડ, અનમેરીડ, અને મોટી ઉંમરની બહેનો પણ અહીંયા પોતાનું કૌશલ્ય દર્શાવી શકે છે. ગુજરાત સરકાર તરફથી વિવિધ જગ્યાએ તેમજ ખુબ પ્રસિધ્ધ મેળામાં ગુજરાત સરકાર તરફથી આમંત્રણ આપવામાં આવે છે. અત્યાર સુધી હરિયાણા, સુરજકુંડ, જગન્નાથપુરી, અંબાજી, બહુચરાજી, શામળાજી, વગેરે જગ્યાએ પરફોર્મન્સ આપી ચુક્યા છે. અત્યાર સુધી નેશનલ લેવલ સુધી આ તલવાર રાસ પહોંચ્યો છે. ગોંડલમાં ઓપન સૌરાષ્ટ્ર રાસ ગરબા કોમ્પીટીશનમાં પ્રાઇઝ પણ મેળવ્યું છે. આ સંસ્થાના પ્રમુખ એ.એસ.યુવરાણી સાહેબ કાદમ્બરીદેવી પ્રુમખ છે. ઉપપ્રમુખ તરીકે બિંદુબા રાણા તેમજ કારોબારીમાં મમતાબા, ડિમ્પલબા, રેખાબા, શીતલબા, નયનાબા, કિરણબા, પૂજાબા, જાનકીબા, દેવયાનીબા કાર્યરત છે.